wickkiey/tamil-wikipedia-chunked huggingface dataset:
# பிலிப் ஈட்டன்

**பிலிப் ஈ. ஈட்டன்** *(Philip E. Eaton)* (பிறப்பு:1936) என்பவர் அமெரிக்காவிலுள்ள சிக்காக்கோ பல்கலைக்கழகத்தில் வேதியியல் பேராசிரியராகப் பணிபுரிந்து ஓய்வு பெற்றவர் ஆவார். இவரும் இவருடன் ஆய்வில் ஈடுபட்ட சக ஆராய்ச்சியாளர்களும் 1964 ஆம் ஆண்டு கியூபேன் (C8H8) என்ற செயற்கை ஐதரோகார்பன் மூலக்கூறை முதன்முதலில் தயாரித்தனர்.  
மாவோ-சி சாங்குடன் பணிபுரிந்த இவர் ஆக்டாநைட்ரோகியூபேன் தயாரித்த முதல் நபராகக் கருதப்படுகிறார். (இவர்களின் ஆய்வறிக்கை 2003 ஆம் ஆண்டில் வெளியிடப்பட்டது). எட்டு நைட்ரோ குழுக்களும் அதிக அளவில் பயன்படுத்தப்படும் கார்பன் - கார்பன் பிணைப்புகளும் இருப்பதன் காரணமாக ஆக்டாநைட்ரோகியூபேன் மிகவும் சக்திவாய்ந்த ஓர் உயர் வெடிபொருளாக உள்ளது.
# பிலிப் ஈட்டன்

## தொடக்க காலம்

பிலிப் ஈ. ஈட்டன் 1936 ஆம் ஆண்டு நியூயார்க்கின் புரூக்ளின் நகரில் பிறந்தார். ஈட்டனுக்கு ஏழு வயதாக இருந்தபோது, அவரது குடும்பம் நியூ செர்சியிலுள்ள புத் ஏரிக்கு இடம் பெயர்ந்தது. இங்கேதான் இவர் ராக்சுபரி இலக்கணப் பள்ளியிலும் பின்னர் ராக்சுபரி உயர்நிலைப் பள்ளியிலும் சேர்ந்து படித்தார். இந்த உயர்நிலைப் பள்ளி கல்வி ஆண்டுகளில்தான் ஈட்டன் அறிவியலில் ஆர்வம் காட்டத் தொடங்கினார். இவரது பெற்றோர் மற்றும் ஆசிரியர்கள் கொடுத்த ஆதரவே அவரை வேதியியலில் முதலிடம் பெற காரணமாக அமைந்தது.
# பிலிப் ஈட்டன்

## உயர் கல்வி

ஈட்டன் பிரின்சுடன் பல்கலைக்கழகத்தில் வேதியியலை முதன்மைப் பாடமாக தேர்ந்தெடுத்தார். 1957 ஆம் ஆண்டில் ஆர்வார்டு பல்கலைக்கழகத்தில் சேர்வதற்கு முன்பு இளங்கலை பட்டம் பெற்றார். 1960 ஆம் ஆண்டு முதுகலைப் பட்டமும் 1961 ஆம் ஆண்டு முனைவர் பட்டமும் பெற்றார். 1961 ஆம் ஆண்டில். பள்ளியில் படித்த காலத்தில் இவர் கூடு வேதியியலை குறிப்பாக கீப்போன்கள் தொடர்பான வேதியியலை நன்கு அறிந்திருந்தார்.
# பிலிப் ஈட்டன்

## கற்பித்தல் அனுபவம்

ஆர்வார்டு பல்கலைக்கழகத்தில் படித்து பட்டம் பெற்றவுடன் ஈட்டன் பெர்க்லியிலுள்ள கலிபோர்னியா பல்கலைக்கழகத்தில் உதவி பேராசிரியர் பதவியை ஏற்றுக்கொண்டார். இந்த நேரத்தில் அவர் அறிமுக கரிம வேதியியல் பாடத்தை கற்பித்தார். 1962 ஆம் ஆண்டு ஈட்டன் சிகாகோ பல்கலைக்கழகத்திற்கு மாற்றப்பட்டு தொடர்ந்து பணிபுரிந்து வருகிறார் .
# பிலிப் ஈட்டன்

## ஆராய்ச்சி

சிகாகோ பல்கலைக்கழகத்திற்கு வந்தபின் ஈட்டன் தனது ஆராய்ச்சியைத் தொடங்கினார், இக்காலத்தில்தான் இவர் கியூபேன் தொகுப்புக்காக மிகவும் பிரபலமானவர். 1964 ஆம் ஆண்டில் ஈட்டன் மற்றும் தாமசு டபிள்யூ. கோல் சூனியர் இருவரும் சாத்தியமற்ற கியூபேன் என்ற செயற்கை ஐதரோ கார்பன் மூலக்கூறை தயாரித்து ஒருங்கிணைத்தனர் .
# பிலிப் ஈட்டன்

## விருதுகள்

- ஆல்பிரட் பி. சுலோவன் அடித்தள் உறுப்பினர் (1963)
- ஆராய்ச்சி விருது, ரோக்ம் மற்றும் ஆசு நிறுவனம் (1975)
- அலெக்சாண்டர் வோன் அம்பொல்ட்டு பரிசு (1985)
- ஆலன் பெர்மான் ஆய்வு வெளியீடு விருது, கப்பல் ஆராய்ச்சி ஆய்வகம், அமெரிக்க கடற்படை (1995)
- ஆர்த்தர் சி கோப் அறிஞர் விருது, அமெரிக்க வேதியியல் கழகம் (1997)
# முஜ்ரா நடனம்

ஒரு அவேலி]]
**முஜ்ரா நடனம்** என்பது முகலாய சாம்ராஜ்யத்தின் போது தெற்கு ஆசியாவில் தோன்றிய ஆடல் கணிகைகளால் ஆடப்படும் ஒரு வகை நடனம் ஆகும். உயரடுக்கு வர்க்கம் மற்றும் உள்ளூர் ஆட்சியாளர்களான இந்திய சமுதாயத்தின் நவாப்கள் (பெரும்பாலும் முகலாய பேரரசரருடன் அரச ரீதியிலான தொடா்பில் இருந்தவா்கள் ) இரவுநேரங்களில் தங்கள் பொழுதுபோக்கிற்காக **அடிக்கடி புறப்பெண்டிர் அல்லது ஆடல் கணிகைகளின் நடனங்களை காண்பதை பழக்கமாக்கிக் கொண்டனா்.** முகலாய சாம்ராஜ்யத்தின் சீரழிந்த அல்லது வீழ்ச்சியடைந்த ஆண்டுகளில் இந்த போக்கு பெருகி இருந்ததை வரலாறுகள் மூலம் தெளிவாக அறிய முடியும்.
# முஜ்ரா நடனம்

## பின்னணி மற்றும் வரலாறு

இந்த நடனம் பாரம்பாிய கதக் நடனத்தின் கூறுகளுடன் தும்ரிஸ் மற்றும் கஜல்கள் உள்ளிட்ட பூர்வீக இசையுடன் இணைக்கிறது. அக்பர் முதல் பகதூர் ஷா ஜாபரின் ஆளும் காலங்கள் வரையிலான பேரரசர்கள் போன்ற பிற முகலாயர்கள் காலத்து கவிதைகளும் இதில் அடங்கும். முஜ்ரா பாரம்பரியமாக மெக்பில்ஸ் என்ற நடன மண்டபங்கள் மற்றும் கேத்தாஸ் அல்லது அவேலி என்றழைக்கப்படும் வசதி படைத்த சீமான்களின் சிறப்புப் வீடுகளிலும் ஆடப்பட்டது. . துணைக் கண்டத்தில் முகலாய ஆட்சியின் போது, டெல்லி, லக்னோ, ஜெய்ப்பூர் போன்ற இடங்களில், முஜ்ரா நடனம் பாரம்பரியமாக ஒரு குடும்பக் கலையாக இருந்தது, பெரும்பாலும் தாயிடமிருந்து மகளுக்கு இந்த நடனம் கற்றுத்தரப்பட்டு ஆட வைத்தனா்.. இந்த புறப்பெண்டிர் அல்லது தவாய்ப்புகள் என்றழைக்கப்படும் ஆடல்கணிகைகள் மேல்தட்டு வர்க்கத்தினரை அணுகுவதற்கும் தொடா்பு கொள்வதற்குமான சில சக்தி மற்றும் அந்தஸ்தையும் பெற்றிருந்ததோடு அவர்களில் சிலர் கலாசாரத்துடன் தொடா்புடையவா்களாகவும் அறியப்பட்டு வந்தனா். சில உயர் வகுப்பு குடும்பங்கள் தங்கள் மகன்களை முஜ்ரா நடன மங்கைகளிடம் இங்கித நடத்தை நெறிகள் (தெஹ்ஸீப்) மற்றும் உரையாடல் கலையை கற்றுக்கொள்வதற்காக அனுப்பி வைத்தனா்..
# முஜ்ரா நடனம்

## இந்தியா, பாகிஸ்தான் மற்றும் பங்களாதேஷ்

2005 ஆம் ஆண்டில், மகாராஷ்டிரா மாநிலம் முழுவதும் நடனக் கேளிக்கை விடுதிகள் மூடப்பட்டபோது, பல முன்னாள் கேளிக்கை விடுதிப் பெண்கள் மும்பையில் உள்ள கிராண்ட் ரோடு பகுதியில் உள்ள கென்னடி பிரிட்ஜ் அருகே உள்ள 'காங்கிரஸ் ஹவுஸுக்கு' குடிபெயர்ந்தனர், இது முஜ்ரா நடனத்தின் நகரத்தின் பழமையான மையமாகும்.இந்தப் பெண்கள் ஆக்ரா, இந்தியா மற்றும் லாகூர், மற்றும் பாகிஸ்தானின் கராச்சி ஆகிய இடங்களில் முஜ்ரா நடனப் பயிற்சி பெற்றவர்கள் ஆவா். கராச்சி, லாகூரின் ஹீரா மண்டி பகுதியை “பாகிஸ்தானின் பழமையான சிவப்பு விளக்கு மாவட்டம் பல நூற்றாண்டுகளாக இருந்தது, பாரம்பரிய சிற்றின்ப நடனக் கலைஞர்கள், இசைக்கலைஞர்கள் மற்றும் விபச்சாரிகளின் மையமாக இருந்தது” என டான் செய்தித்தாள், விவரிக்கிறது.  
இந்தியத் துணைக்கண்டத்தின் பல பகுதிகளில், முஜ்ரா நடனப் பெண்டிரை் வெவ்வேறு பெயர்களில் அழைக்கப்படுகின்றனா். உதாரணமாக அவர்கள் வட இந்தியா மற்றும் பாக்கிஸ்தானில் *தாவாய்ஃப்கள்* (இந்தி மற்றும் உருது பேசும் பகுதிகளில்) என்றும், தென்னிந்தியாவில் தேவதாசிகள் என்ற பெயரிலும் பாய்ஜிஸ் என்று வங்காளத்திலும் அழைக்கப்படுகின்றனர்  
திரைப்பட படப்பிடிப்புகளில் சர்வதேச நடனத் தொழில் அல்லது தெற்காசிய நடன தொழிலை பெரும்பாலான பெண்கள் நம்பி இருக்கின்றனர்  
மராத்தி மற்றும் இந்தி / உருது மொழிகளில் *முஜ்ரா* என்பதன் பொருள்:  
- மரியாதை செலுத்துதல்
- நடனமாடும் பெண்ணின் இசை நடிப்பு
- தோல்வியுற்ற வணக்கம்
# புரோமார்கைரைட்டு

**புரோமார்கைரைட்டு** *(Bromargyrite)* என்பது AgBr என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இக்கனிமத்தை புரோமைரைட்டு என்ற பெயராலும் அழைக்கலாம். வெள்ளி புரோமைடின் இயற்கையான கனிம வடிவமாக இக்கனிமம் கருதப்படுகிறது. மெக்சிகோ, சிலி போன்ற நாடுகளில் முக்கியமாக புரோமார்கைரைட்டு கனிமம் கிடைக்கிறது. மோவின் அளவு கோலில் இதன் கடினத் தன்மை மதிப்பு 1.5 முதல் 2 என்ற அளவு ஆகும். குளோரார்கைரைட்டும் அயோடைரைட்டும் இதனுடன் தொடர்புடைய பிற கனிமங்களாகும்.  
மெக்சிகோ நாட்டின் 32 மாவட்டங்களில் ஒன்றான சகாடிகாசு மாநிலத்தில் 1859 ஆம் ஆண்டு புரோமார்கைரைட்டு கண்டறியப்பட்டது. இங்குள்ள வெள்ளி படிவுகளில் உள்ள முதன்மை தாதுக்களின் ஆக்சிசனேற்ற விளை பொருளாக இக்கனிமம் காணப்பட்டது. இரும்பு மற்றும் மாங்கனீசு ஆக்சைடு தாதுக்களுடன் வெள்ளி, அயோடார்கைரைட்டு மற்றும் சுமித்சோனைட்டு போன்ற கனிமங்களுடன் வறண்ட சுற்றுச் சூழலில் இக்கனிமம் தோன்றுகிறது.
# தோர் (வரைகதை)

**தோர்** (**இடி அரசன்**) என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்த பாத்திரம் 'தோர்' என்ற பெயரில் உள்ள அஸ்கார்டியன் நாட்டு தெய்வமான இடியின் கடவுளை பற்றியது. இவர் சுத்தியலை கொண்டு இடியை கட்டுப்படுத்தும் சக்தி கொண்டவர் மற்றும் வானில் பறக்கும் திறமை உடையவன்.  
இந்தக் கதாபாத்திரத்தை எழுத்தாளர் – பதிப்பாசிரியர் ஸ்டான் லீ, எழுத்தாளர் - லாரி லிபர் மற்றும் எழுத்தாளர் - கலைஞர் - ஆசிரியர் ஜாக் கிர்பி ஆகியோர் உருவாக்கினார்கள். தோரின் முதல் தோற்றம் ஆகஸ்ட் 1962 இல் இருந்தது டேல்ஸ் டு ஆஸ்டோனிஷ் #35 இருந்து ஆரம்பிக்கப்பட்டது.  
இவர் பல தொடர்களில் நடித்துள்ளார் மேலும் அவென்ஜர்ஸ் என்ற மீநாயகன் அணியின் நிறுவன உறுப்பினராக உள்ளார், அந்த தொடரின் ஒவ்வொரு தொகுதியிலும் தோன்றுவார். இந்த பாத்திரம் இயங்குபடம் செய்யப்பட்ட தொலைக்காட்சித் தொடர்கள், திரைப்படங்கள், நிகழ்பட ஆட்டம், ஆடை, பொம்மைகள் மற்றும் வர்த்தக அட்டைகள் உள்ளிட்ட தொடர்புடைய மார்வெல் பொருட்களில் தோன்றியுள்ளது.  
1988 ஆம் ஆண்டு தொலைக்காட்சி திரைப்படமான 'தி இன்க்ரெடிபிள் ஹல்க் ரிட்டர்ன்ஸ்' என்ற திரைப்படத்தில் எரிக் ஆலன் கிராமர் இந்த பாத்திரத்தை முதன்முதலில் திரைப்பட வடிவமாக சித்தரித்தார். தோர் என்ற பாத்திரத்திற்கு நடிகர் கிறிஸ் ஹெம்ஸ்வர்த் என்பவர் உயிர் கொடுத்தார். இவர் தோர் (2011), தி அவேஞ்சர்ஸ் (2012), தோர்: த டார்க் வேர்ல்டு (2013), அவேஞ்சர்ஸ்: ஏஜ் ஒப் உல்ட்ரோன் (2015), டாக்டர் ஸ்ட்ரேஞ்ச் சிறப்புத் தோற்றம் (2016), தோர்: ரக்னராக் (2017), அவென்ஜ்ர்ஸ் : இன்பினிட்டி வார் (2018), அவெஞ்சர்ஸ்: எண்ட்கேம் (2019), தோர்: லவ் அண்ட் தண்டர் (2022) போன்ற பல திரைப்படங்களில் தோர் ஒடின்சன் என்ற கதாபாத்திரத்தில் நடித்துள்ளார்.  
இவர் "எல்லா நேரத்திலும் சிறந்த 100 வரைகதை புத்தக மீநாயகன்கள் " பட்டியலில் தோர் 14 வது இடத்தையும், 2012 இல் "சிறந்த 50 அவென்ஜர்ஸ்" பட்டியலில் முதலிடத்தையும் பெற்றார்.
# 2020 ஓமானில் கொரோனாவைரசுத் தொற்று

**2020 ஓமானில் கொரோனாவைரசுத் தொற்று** (*2020 coronavirus pandemic in Oman*) என்பது தற்போது நிகழ்ந்து கொண்டிருக்கும் கொரோனாவைரசு நோய் பரவல் பற்றியதாகும். 10 செப்டம்பர் நிலவரப்படி 88,337 பேர் உறுதி செய்யப்பட்ட நோய்த் தாக்கம் உள்ளவர்களாக அடையாளம் காணப்பட்டுள்ளனர் என்று சுகாதாரத்துறை அறிவித்துள்ளது.
- 27 பிப்ரவரி 2020 அன்று ஓமானில் கொரோனாவைரசுத் தொற்று 6 ஆக உயர்ந்தது.
# 2020 ஓமானில் கொரோனாவைரசுத் தொற்று

### மார்ச் 2020

- 3 மார்ச் 2020 அன்று ஓமானில் கொரோனாவைரசுத் தொற்று 12 ஆக உயர்ந்தது. இதில் நான்கு பேர் ஈரான் நாட்டை சேர்ந்தவர்கள்.
# 2020 ஓமானில் கொரோனாவைரசுத் தொற்று

## தடுப்பு நடவடிக்கைகள்

ஓமானின் சுல்தான் உச்ச குழு ஒன்று அமைத்தார். இந்த குழுவானது 12 மார்ச் 2020 அன்று அனைத்து புதிய அயல்நாட்டு நுழைவுச்சான்று அல்லது விசா மற்றும் ஏற்கனவே வழங்கப்பட்ட விசாக்களையும் இரத்து செய்தது.  
18 மார்ச் 2020 முதல் ஓமான் வரும் அனைத்து சர்வதேச பயணிகளுக்கும் தடை செய்யப்பட்டனர்.
# 2020 ஓமானில் கொரோனாவைரசுத் தொற்று

## தடுப்பு நடவடிக்கைகள்

### அனைத்து வானூர்திகளும் நிறுத்தம்

தேசிய வானூர்தி நிறுவனமான ஓமான் ஏர் பல நாடுகளுக்கான வானூர்தி சேவைகளை நிறுத்தியது.
# என். சின்ன ராஜப்பா

**என். சின்ன ராஜப்பா** (*N. Chinarajappa*, பிறப்பு: அக்டோபர் 1 1953) எனும் தெலுங்கு தேசம் கட்சி வைச் சேர்ந்த ஆந்திரா அரசியல்வாதி ஆவார். தற்போது இவர் ஆந்திராவின் முன்னாள் துணை முதல்வர் ஆவார்.மேலும் இவர் பெட்டாபுரம் சட்டமன்றத் தொகுதியில் இருந்து இரு முறை சட்டமன்ற உறுப்பினராக தேர்வு செய்யப்பட்டார். இவர் ஆந்திரா முன்னாள் உள்துறை அமைச்சராக இருந்துள்ளார்.
# காயத்ரி

**காயத்ரி** ( சமஸ்கிருதம் : गायत्री, IAST : gāyatrī) என்பது பிரபலமான காயத்ரி மந்திரத்தின் உருவகப்படுத்தப்பட்ட வடிவமாகும், இது வேத நூல்களில் சொல்லப்பட்ட பாடல் உருவகமாகும். காயத்திரி என்பவர் சாவித்ரி மற்றும் வேதமாதா (வேதங்களின் தாய்) என்றும் அழைக்கப்படுகிறார். காயத்ரி பெரும்பாலும் வேதங்களில் சூரிய தெய்வமான சவித்ருவுடன் தொடர்புடையவர். சைவ மத நூல்கள் சிவனின் உயர்ந்த வடிவமான ஐந்து தலைகள் மற்றும் பத்து கைகள் உள்ள சிவனின் ஒரு அம்சமான சதாசிவத்தின் மனைவியாக காயத்ரியை அடையாளம் காண்கின்றன. மற்றும் ஸ்கந்த புராணத்தின் படி, காயத்ரி என்பது பிரம்மாவின் மனைவியின் பெயர்.
# காயத்ரி

## வளர்ச்சி

காயத்ரி என்பது தொடக்கத்தில் 24 எழுத்துக்களைக் கொண்ட ரிக் வேதத்தின் ஒரு யாப்பிற்குப் பயன்படுத்தப்பட்டது. இருப்பினும், மந்திரமானது காயத்ரி தேவியாக -உருவகமாக மாற்றப்பட்ட காலம் இன்னும் அறியப்படவில்லை. காலங்கள் தோறும் இது வளர்ந்து வந்ததைத் தீர்மானிக்கப் பல்வேறு ஆதாரங்கள் உள்ளன.
# காயத்ரி

## சைவ காயத்ரி

சைவ சித்தாந்தத்த கண்ணோட்டத்தின் படி காயத்ரி யாவருக்கும் மேலான பரமேஸ்வரனான சதாசிவனின் மனைவியாவார். சிவசூர்யா என்ற சூரிய வடிவத்தில் வெளிப்படும் நித்திய ஆனந்தமான முழுமையான பரமசிவனின் மனைவியாக காயத்ரியை சைவ மதம் பார்க்கிறது. அவர் சர்வ வல்லமையுள்ள சதாசிவ மூர்த்தி, அவரின் ஒரு பெயர் பார்கா. சதாசிவனின் துணைவியார் மனோன்மணி, அவருக்குள் கணவர் பார்காவின் சக்தியைக் கொண்டவர்; இவரும் காயத்ரி மந்திரமும் வேறு வேறு இல்லை. ஐந்து தலைகள்,பத்து கரங்களைக் கொண்ட காயத்ரியின் பிரபலமான வடிவம் ஆரம்பத்தில் வட இந்தியாவில் மனோன்மனியின் சைவ உருவப்படமாக பொ.ஊ. 10 ஆம் நூற்றாண்டிலிருந்து காணப்பட்டது. காயத்ரியைப் பற்றிய சைவ கண்ணோட்டமானது காயத்ரி வழிபாடு, வேத நடைமுறைகளில் சைவத்துடனான சேர்ப்பு, ஆகியவை பிற்கால வளர்ச்சியாக அறியப்படுகிறது.பிற்கால புராணங்கள் காயத்ரியின் அச்சமூட்டக்கூடிய தோற்றமும் விருத்திராசூரன் என்ற அரக்கனை கொன்ற செயலும் ஆதி பராசக்தியுடன் அவளை ஒரு சேர வைத்து அடையாளப்படுத்துகின்றன்.
# காயத்ரி

## புராணக் காயத்ரி

சில புராணங்களில், காயத்ரி என்பது பிரம்மாவின் மனைவி சரஸ்வதியின் மற்ற பெயர்களுள் ஒன்று என்று கூறப்படுகிறது. மத்சய புராணத்தின் படி, பிரம்மாவின் இடது பாதி ஒரு பெண்ணாக வெளிப்பட்டது, அவர் சரஸ்வதி, சாவித்ரி மற்றும் காயத்ரி என்ற பெயர்களில் கொண்டாடப்படுகிறார். கூர்ம புராணத்தில், கௌதமரிஷி காயத்ரி தேவியால் ஆசீர்வதிக்கப்பட்டதால் அவரது வாழ்க்கையில் அவர் எதிர்கொண்ட தடைகளை அகற்ற முடிந்தது. காயத்ரி பிரம்மாவின் மனைவி என்று ஸ்கந்த புராணம் கூறுகிறது, அவரை சரஸ்வதியின் ஒரு வடிவமாக்குகிறது.  
காயத்ரி சரவதியிலிருந்து வேறுபட்டவர், பிரம்மாவை மணந்தார் என்று சில புராண வசனங்கள் கூறுகின்றன. அவர்களைப் பொறுத்தவரை, பிரம்மாவின் முதல் மனைவி சாவித்ரி, காயத்ரி இரண்டாவது. காயத்ரியின் பிரம்மாவுடன் திருமணத்தை அறிந்த சாவித்ரி கோபமடைந்து, திருமணத்தில் கலந்துகொண்ட அனைத்து தேவர், தெய்வங்களையும் சபித்ததாக கதை தொடர்கிறது. இருப்பினும், பத்ம புராணம் அதே கதையை சிறிய மாற்றங்களுடன் விவரிக்கிறது. சாவித்திரியை பிரம்மா, விஷ்ணு மற்றும் லட்சுமி சமாதானப்படுத்திய பிறகு, காயத்ரியை தனது சகோதரியாக மகிழ்ச்சியுடன் ஏற்றுக்கொள்கிறாள்.  
மேலும் காயத்ரிஒரு அரக்கனைக் கொல்லக் கூடிய ஒரு வலிமையான தெய்வமாக வளர்ந்தார். வராக புராணம், மகாபாரதத்தின் படி தேவி காயத்ரி விருத்திரனுக்கும் வேத்ராவதி நதிக்கும் பிறந்த மகனாகிய அரக்கன் விருத்திராசூரனை ஒரு நவமி நாளில் அழித்தொழிக்கிறார்.
# 2020 மாலைத்தீவுகளில் கொரோனாவைரசுத் தொற்று

மாலைத்தீவுகளில் கொரோனாவைரசு தொற்று, என்பது தற்போது நிகழ்ந்து கொண்டிருக்கும் கொரோனாவைரசு நோய் 2019 (COVID-19) பரவல் பற்றியதாகும். 7 மார்ச் 2020 அன்று முதல் பரவத் தொடங்கியது. 19 மார்ச் 2020 நிலவரப்படி, 16 பேர் நோயால் பாதிக்கப்பட்டுள்ளதாக சுகாதாரத்துறை அறிவித்துள்ளது.
# 2020 மாலைத்தீவுகளில் கொரோனாவைரசுத் தொற்று

## காலவரிசை

7 மார்ச் 2020 அன்று, மாலத்தீவுகள் முதல் இரண்டு பேருக்கு கோவிட்-19 நோய் இருப்பதாத உறுதிப்படுத்தப்பட்டது. குரேடு தீவு கேளிக்கை விடுதிக்கு வந்து போன இத்தாலி நாட்டினரிடமிருந்து பரவியதாக நம்பப்படுகிறது. மார்ச் 9 அன்று, மாலத்தீவு மேலும் இரண்டு பேருக்கு கொரோனா வைரசுத் தொற்று உறுதிசெய்யப்பட்டது.
# 2020 மாலைத்தீவுகளில் கொரோனாவைரசுத் தொற்று

## பயணம் மற்றும் வெளிநாட்டினர் வருகை கட்டுப்பாடுகள்

மாலைத்தீவுகள் சுற்றுலா துறை அமைச்சகம், மாலைத்தீவுகள் சுகாதாரத்துறை அமைச்சகத்தின் வழிகாட்டுதலின்படி, பின்வரும் நாடுகளுக்கு தற்காலிக பயண தடையை விதித்துள்ளன.  
| சீனா | 2020 பிப்ரவரி 04 முதல் செயலில் உள்ளது | சுகாதார அமைச்சகம் |  |
| --- | --- | --- | --- |
| தென் கொரியா (வடக்கு மற்றும் தெற்கு கியோங்சாங் மாகாணங்கள்) | 2020 மார்ச் 03 முதல் செயலில் உள்ளது | சுகாதார அமைச்சகம் |  |
| இத்தாலி | 2020 மார்ச் 08 முதல் செயலில் | சுகாதார அமைச்சகம் |  |
| வங்காள தேசம் | 10 மார்ச் 2020 முதல் 24 மார்ச் 2020 வரை செயலில் உள்ளது | சுகாதார அமைச்சகம் |  |
| செருமனி | 15 மார்ச் 2020 முதல் செயலில் உள்ளது | சுகாதார அமைச்சகம் |  |
| எசுப்பானியா | 15 மார்ச் 2020 முதல் செயலில் உள்ளது | சுகாதார அமைச்சகம் |  |
| பிரான்சு | 15 மார்ச் 2020 முதல் செயலில் உள்ளது | சுகாதார அமைச்சகம் |  |
| மலேசியா | 17 மார்ச் 2020 முதல் செயலில் உள்ளது | சுகாதார அமைச்சகம் |  |
| அமெரிக்கா | 18 மார்ச் 2020 முதல் செயலில் உள்ளது | சுகாதார அமைச்சகம் |  |
| ஐக்கிய இராச்சியம் | 19 மார்ச் 2020 முதல் செயலில் உள்ளது | சுகாதார அமைச்சகம் |  |
| இலங்கை | 21 மார்ச் 2020 முதல் செயலில் உள்ளது | சுகாதார அமைச்சகம் | } |
# உபேகா சித்ரசேனா

**உபேகா சித்ரசேனா** இலங்கை நாட்டைச் சேர்ந்த பாலே நடனக் கலைஞர் மற்றும் நடன ஆசிரியர் ஆவார். 1950 ஆம் ஆண்டுகளில் இலங்கை நாட்டில் பாலே அறிமுகத்திற்கு முன்னோடியாக விளங்கிய நடன ஜோடிகளான வரிஜா மற்றும் சித்ரசேனா ஆகியோரில் இவரும் ஒருவர். 2011 ஆம் ஆண்டில் *மனோரி விஜேசேகரா* அவா்களால் "இலங்கையின் மிகச்சிறந்த பெண் நடனக் கலைஞர்" எனப் புகழப்பட்டார். மேலும் நூதன முரசுடனனான தனது உறவை தனித்துவம் வாய்ந்ததது என்று ஊடகப் பேட்டி ஒன்றில் தெரிவித்துள்ளார்.. தனது அறுபதாவது வயதில் அவர் நடன நிகழ்ச்சிகளில் இருந்து ஓய்வு பெறவும், முழுநேர பாலே நடனக் கலைக் கற்பித்தலில் ஈடுபடவும் முடிவு செய்தார்.
# உபேகா சித்ரசேனா

## ஆரம்ப கால வாழ்க்கை

உபேகா சித்ரசேனா குழந்தையாக இருந்தபோது, கொழும்பின் கோல்பெட்டி சுற்றுப்புறத்தில் உள்ள அவரது வீட்டிற்கு நவீன நடனத்தின் முன்னோடிகளும் பிரபல நடனக் கலைஞா்களுமாகிய *மார்தா கிரஹாம்* மற்றும் *பால் டெய்லர்* உள்ளிட்டோர் நடன சுற்றுப் பயணங்களின் போது அடிக்கடி வந்து செல்வா்.. நடன உலகில் வளர்ந்ததால், தானும் அதே பாதையை தேர்வு செய்ய உபேகா முடிவு செய்தார். தொழில்முறை நடனக் கலைஞராக மாறுவதற்காக தனது பெற்றோரால் நிறுவப்பட்ட சித்ரசேனா நடனப் பள்ளியில் பயிற்சி பெற்றார். இது நவீன மேடை நடனக் கலைஞர்களுக்கு பயிற்சியளிக்கும் அந்தக் காலத்தின் முதல் மற்றும் ஒரே இலங்கை நிறுவனம் ஆகும்.
# உபேகா சித்ரசேனா

## தொழில்

**சித்ரசேனா** ஏழு வயதாக இருந்தபோது 1958 ஆம் ஆண்டில், குழந்தைகள் பாலேவான *வனஜாவில்* **முதல் நிலை நடன நிகழ்ச்சி** நடத்தப்பட்டது. அவரது முதல் முன்னணி பாத்திரம் 1965 இல், பதினைந்து வயதில் குழந்தைகள் பாலே *ரான்கிகிலியில்* . அதே ஆண்டில் அவர் *காரடியா* மற்றும் *நள தமயந்தி* ஆகிய *பாலே* நடன நிகழ்ச்சிகளில் நடனமாடினார், இது அவரது பெற்றோருடன் தோன்றிய முதல் மேடை நிகழ்வாகும். கல்விப் படிப்பை முடித்த பிறகு பிறகு, அவர் 1971 இல் தனது முதல் உலக சுற்றுப்பயணத்தை மேற்கொண்டார். 1975 ஆம் ஆண்டில் அவர் தனது தந்தையுடன் *கரடியாவில்* முக்கியக் கதாபாத்திரத்தில் நடனமாடினார், இந்த பாத்திரம் அவரது தாயார் பல ஆண்டுகளாக நடித்ததாகும். 1978 ஆம் ஆண்டில், *கிங்கினி கோலாமா* என்ற முக்கிய பாத்திரத்தில் நடனமாடினார். 2011 முதல் அவர் மேடை நிகழ்ச்சிகளில் ஆடவில்லை, ஆனால் அவரது நடனப் பள்ளி மூலமாக இளம் நடனக் கலைஞர்களுக்கு கற்பித்தும், வழிகாட்டியும் வருகிறார்.
# உபேகா சித்ரசேனா

## தனிப்பட்ட வாழ்க்கை

1973 ஆம் ஆண்டு எஸ்ஓஎஸ் குழந்தைகள் கிராமங்களின் இயக்குநரான *திவாகர் ரத்னதுரை* என்பவரை மணந்த சித்ரசேனாவிற்கு குழந்தைகள் ஏதும் இல்லை. 2002 ஆம் ஆண்டு ஒரு நேர்காணலில் தனது கணவர் தனது தொழில் வாழ்க்கையில் சுதந்திரமாகக் கவனம் செலுத்த தன்க்கு வாய்ப்பு அளித்தாகக் கூறி இருந்தார். சித்ரசேனா வஜிரா கலாயத்தநாய நடனப் பள்ளியின் வழிநடத்தும் தலைமைப் பொறுப்பை எதிர்காலத்தில் தனது மருமகன்களுக்கு வழங்க அவர் திட்டமிட்டுள்ளதாகத் தெரிவித்து உள்ளார்.
# வாஸ்ப்

**வாஸ்ப்** (**குளவி**) என்பது மார்வெல் காமிக்ஸ் நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கற்பனை மீநாயகன் கதாப்பாத்திரம் ஆகும். ஸ்டான் லீ, ஜாக் கிர்பி, எர்னி ஹார்ட் ஆகியோரால் இந்தக் கதாப்பாத்திரம் உருவாக்கப்பட்டுள்ளது. வாஸ்ப்பின் முதல் தோற்றம் ஜூன் 1963 இல் இருந்தது டேல்ஸ் டு ஆஸ்டோனிஷ் #44 என்ற கதையில் இருந்து அறிமுகப்படுத்தப்பட்டது. மார்வெலின் மிகவும் குறிப்பிடத்தக்க மற்றும் சக்திவாய்ந்த பெண் நாயகர்களில் ஒருவராக குளவி விவரிக்கப்பட்டுள்ளது.  
அவரது கதாபாத்திரம் குளவி இறக்கை கொண்டு அதிக உயரம் பறக்கக்கூடியவராகவும், பூச்சிக் கொல்லி குண்டை வாய் மூலம் துப்பி எதிரிகளை கொள்ளக்கூடிய சக்தி படைத்தவராகவும் சித்தரிக்கப்பட்டுள்ளது. இவர் அவென்ஜர்ஸ் நிறுவன உறுப்பினராகவும், அணியின் நீண்டகால தலைவராகவும் உள்ளார். இவர் ஹாங்க் பிம்மின் முன்னாள் மனைவியும், நதியா வான் டைனின் மாற்றாந்தாயும் ஆவார்.  
இந்த பாத்திரம் 2015 ஆம் ஆண்டு ஆண்ட்-மேன் என்ற திரைப்படத்தில் ஒரு சிறிய வேடத்தில் தோன்றிவிக்கப்பட்டது. மார்வெல் திரைப் பிரபஞ்சம் இந்த பாத்திரத்தை நடிகை மிச்செல் பைபர் மூலம் ஆன்ட்-மேன் மற்றும் தி வாஸ்ப் (2018) மற்றும் அவெஞ்சர்ஸ்: எண்ட்கேம் (2019) போன்ற திரைப்படங்களில் சித்தரித்தனர்.  
2011 இல் வாஸ்ப் கதாபாத்திரம் "எல்லா நேரத்திலும் சிறந்த 100 காமிக் புத்தக ஹீரோக்களில்" 99 வது இடத்தைப் பிடித்தது. 2012 இல் "சிறந்த 50 அவென்ஜர்ஸ்" பட்டியலில் 26 வது இடமும் பெற்றார்.
# சந்தியா எக்னெலிகொட

**சந்தியா ஏக்னலிகொட (Sandya Eknaligoda) இவர்** இலங்கையின் மனித உரிமை ஆர்வலர் ஆவார். இவர் காணாமல் போன பத்திரிகையாளர் பிரகீத் எக்னலிகொடாவின் மனைவியுமாவார். இவர் 2017ஆம் ஆண்டில் சர்வதேச வீரதீர பெண்கள் விருது பெற்றுள்ளார். இலங்கையில் காணாமல் போன ஆயிரக்கணக்கானோருக்காக இவர் பிரச்சாரம் செய்து வருகிறார்.  
இவர் ஒரு தாக்குதல் பட்டியலில் இருப்பதாக இவரது கணவர் இவரிடம் கூறியிருந்தார். மேலும் எழுதுவதை நிறுத்துமாறு எச்சரித்து இவருக்கு அச்சுறுத்தல்கள் வந்தன. ஊழல் குறித்து விசாரிப்பதாக இவர் கடத்தப்பட்டு 2009இல் திரும்பினார். தமிழ் கிளர்ச்சியாளர்களுக்கு எதிரான போராட்டத்தில் இலங்கை இராணுவத்தால் பொதுமக்களுக்கு எதிராக இரசாயன ஆயுதங்கள் பயன்படுத்தப்பட்டதாக விசாரிக்கப்பட்டபோது, இவரது கணவரும் பிரபல பத்திரிகையாளருமான பிரகீத் எக்னலிகொடா 2010இல் காணாமல் போனதை அடுத்து இவர் மேலும் தீவிரமாக ஈடுபட்டார்.
# ரெபேக்கா கபுகோ

**ரெபேக்கா கபுகோ (Rebecca Kabugho)** (பிறப்பு: 1994 செப்டம்பர் 4) இவர் ஒரு காங்கோவின் சமூக ஆர்வலர் ஆவார். இவர் அரசாங்கத்தால் தடுத்து வைக்கப்பட்டார். இளம் கைதிகளில் ஒருவராக இவர் இருந்தார். மேலும் இவருக்கு 2017 ஆம் ஆண்டில் சர்வதேச வீரதீர பெண்கள் விருது வழங்கப்பட்டது.
# ரெபேக்கா கபுகோ

## வாழ்க்கை

கபுகோ 1994இல் கிழக்கு காங்கோ ஜனநாயகக் குடியரசின் வடக்கு கிவு மாகாணத்தின் தலைநகரமான கோமா என்ற இடத்தில் பிறந்தார். இவர் 2012 சூனில் தனது சொந்த ஊரில் நிறுவப்பட்ட லுச்சாவின் (மாற்றத்திற்கான போராட்டம்) உறுப்பினராக இருந்தார். லுச்சா மாற்றத்திற்கான ஒரு படிநிலை அல்லாத வன்முறையற்ற இயக்கமாகும்.  
லுச்சாவை காங்கோவின் தேசிய புலனாய்வு அமைப்பு ஒரு "கிளர்ச்சி இயக்கம்" என்று எதிர்த்தது. பல அமைதியான போராட்டங்களுக்குப் பிறகு பிப்ரவரி 16 அன்று கைது செய்யப்பட்ட ஆறு உறுப்பினர்களில் கபுகோவும் ஒருவராக இருந்தார். அந்த நேரத்தில் நடந்த ஆர்ப்பாட்டத்திற்கு "டெட் சிட்டி" என்று பெயரிடப்பட்டது. காங்கோவின் அதிபர் ஜோசப் கபிலாவின் அரசியலமைப்பை புறக்கணித்தமை தொடர்பாக இவருக்கும் மற்ற ஐந்து பேருக்கும் சட்ட கீழ்ப்படியாமையை ஊக்குவித்ததாக குற்றம் சாட்டப்பட்டது.  
இவர் தனது சொந்த ஊரில் உள்ள ஒரு சிறையில் ஆறு மாதங்கள் கழித்தார். அதே நேரத்தில் சமூக ஊடகங்களிலும் மற்றும் சர்வதேச பத்திரிகைகளிலும் "உலகின் இளைய கைதி" என்று பாராட்டப்பட்டார்.  
2016 திசம்பர் 16 அன்று, அரசியலமைப்பற்ற அரசாங்கமாக காங்கோவின் தேசிய புலனாய்வு அமைப்பு கருதுவதை எதிர்த்து மீண்டும் கைது செய்யப்பட்ட 19 ஆர்வலர்களில் ரெபேக்காவும் இருந்தார். பின்னர், இவர் ஒரு வாரத்திற்குள் விடுவிக்கப்பட்டார். ஆனால் காங்கோவின் மேம்பாடுகளுக்காக ஒரு முன்னணி அகிம்சை பிரச்சாரகராகத் தொடர்ந்தார்.  
கபுகோவுக்கு மெலனியா திரம்ப் சர்வதேச பன்னிரண்டு பெண்களுடன் சர்வதேச வீரதீர பெண்கள் விருது 2017 மார்ச் மாதம் வழங்கினார். 2016ஆம் ஆண்டில் இவருக்கு சர்வதேச பெண்கள் வீரதீர விருது வழங்கப்பட்டது.
# சாயா

**சாயா** என்பது இந்து சமயத்தில் குறிப்பிடப்படும் ஓர் உருவம் அல்லது நிழல் தெய்வமாகும். இவர் சூரியக் கடவுளான சூரிய தேவனின் மனைவியாவார். சந்தியா அல்லது சரண்யா எனப்படும் கடவுளின் நிழல் அல்லது உருவ வெளிப்பாடு என சாயா குறிக்கப்படுகிறார். சூரியனின் முதல் மனைவியான சந்தியாவின் நிழலில் இருந்து பிறந்தார்.
# சாயா

## புராணம்

சூரியதேவரின் மனைவி சந்தியா, நீண்ட காலமாக சூரியனுடன் வாழ்ந்து வந்ததால் அவரின் வெப்பத்தின் காரனமாகத் தன்னுடைய சக்தியை இழந்திருந்தார். ஆகவே அவர் பூலோகம் சென்று தவம் செய்து மீண்டும் சக்தியைப் பெற எண்ணினார். எனவே தன்னுடைய நிழலில் இருந்து தன்னைப் போன்ற உருவம் கொண்ட பெண்ணைத் தோற்றுவித்தார். நிழலில் இருந்து உருவானதால் அந்தப் பெண்ணுக்கு சாயாதேவி என்று பெயரிட்டார். இதையடுத்து சந்தியா தவம் செய்வதற்காக பூலோகம் செல்ல, சாயாதேவி சூரியனுடன் வாழ்ந்து வந்தார். சாயாவிற்கு சனி என்ற மகன் பிறந்தார்.  
சாயா, நவக்கிரகத்தில் ஒன்றாகவும், அஞ்சப்படும் கிரகமுமான சனி கிரகத்தின் கடவுளான சனி, தபதி ஆற்றின் உருவகமாகக் கருதப்படும் தபதி ; அடுத்த *மனுவந்தர* காலத்தின் ஆட்சியாளர் எனக் கருதப்படும் சவர்னி மனு. ஆகியோரின் தாயாவார்..
# சாயா

## ஆரம்பகால வேத மற்றும் காவிய புனைவுகள்

*ரிக்வேதத்தில்* (கி.மு. 1200-1000), சாயாவின் கதை கீழ்க்கண்டவாறு குறிப்பிடப்படுகிறது. சூரியனான விவஸ்வானுக்கு இரட்டைக் குழந்தைகள் பிறந்த பிறகு, அவரது துணைவியார் சரண்யு - விஸ்வகர்மாவின் மகள் - சூரியனைக் கைவிட்டு ஒரு நிழல் வடிவத்தில் தப்பி ஓடுகிறார். தெய்வீகப் பெண்ணான தனது இடத்தில் சாயா என்ற தன்னைப்போன்றே தோற்றம் கொண்ட ஒரு பெண்ணை -**சவர்ணா** ("ஒரே மாதிரியான") அழைத்து தனக்குப் பதிலாக இருக்கச் செய்கிறார். சரண்யுவைப் போன்றே இருந்தாலும் சவர்ணா மனிதத் தன்மையுள்ளவர். சவர்ணாவுக்கு சூர்யாவால் குழந்தைகள் இல்லை. *ரிக்வேதத்தில்* (கிமு 500க்குப் பின்னர், யக்ஷா என்பவரால் கூடுதலாகச் சேர்க்கப்பட்டநிகுதம் என்ற பகுதியில்,  
மனு (மனிதகுலத்தின் முன்னோடியாகவும், பிற்கால புராணங்களில் சவர்னி மனு என்றும் அழைக்கப்படுபவர்) சவர்ணாவுக்கு பிறந்தவர் என்று கூறப்படுகிறது. இதன் மூல உரையில் சரண்யு தனக்குப் பதிலாக சவர்ணாவை மாற்றிய பொழுதே "அவர்கள்" (தெய்வத்தன்மையை வெளிப்படுத்தியவர்கள்எ ன்று பொருள்) தெய்வத்தனமையும் மாறியது என்று கூறுகிறது. மேலும் யக்ச நிகுதாவானது, சரண்யு சவர்ணாவைப் படைத்து தனக்குப் பதிலாக நியமிக்கிறார் என்றும் கூறுகிறது. பிரகத் தேவதா என்ற புராணம் சரண்யாவின் பிரதியான சாயாவை, சரண்யாவைப் போன்றே தோற்றமளிப்பவரை " சதரிஷா" (அதே போன்ற தோற்றமளிப்பவர்) என்று அழைக்கிறது. சூரியன் மூலமாக சதர்ஷா, அரசத் துறவியாக மாற்றப்பட்ட மனுவைப் பெற்றெடுத்தார்.  
*ஹரிவம்சத்தின்* காலத்தில் (கி.பி. 5 ஆம் நூற்றாண்டு), *மகாபாரத* காவியத்தின் பின் இணைப்பு; சரண்யு சஞ்சனா என்று அழைக்கப்படுகிறார், அவளது இரட்டையான அவளது நிழல் அல்லது பிரதிபலிப்பு சாயாவாக குறைக்கப்படுகிறது என விவரிக்கிறது: மேலும் அது சஞ்சனா, சூரியனின் மூன்று குழந்தைகளைப் பெற்றெடுத்த பிறகு, அவரைக் கைவிட்டு, தனது குழந்தைகளை கவனித்துக்கொள்ள சாயாவை விட்டு வெளியேறுகிறார். சாயாவை சஞ்சனா என்று கருதிய சூர்யாவால் சாயா மனுவைப் பெறுகிறாள். மனு தனது தந்தையைப் போலவே தோற்றமளித்ததால், அவர் சவர்னி மனு என்று அழைக்கப்பட்டார். பார்த்வி ("பூமிக்குரிய") சஞ்சனா என்றும் அழைக்கப்படும் சாயா, தனது சொந்த மகனுக்காக சஞ்சனா பெற்ற மக்களைப் புறக்கணிக்கிறார்.இதனால் யமன் அவளை அச்சுறுத்துகிறான், சாயா யமாவின் மீது ஒரு சாபமிடுகிறார். இதைக் கண்டுபிடித்ததும், சூரியன் சாயாவை அச்சுறுத்துகிறான், அவள் தான் உருவாக்கிய கதையை வெளிப்படுத்துகிறாள்; அதன்பிறகு சூரியன் சஞ்சனாவைக் கண்டுபிடித்து மீண்டும் அழைத்து வருகிறான். சனி சவர்னி மனுவின் சகோதரர் என்றும் அவரது பிறப்பு வெளிப்படையாகக் கூறப்படவில்லை என்றும் அந்த உரை கூறுகிறது.
# சாயா

## புராண புராணக்கதைகள்

*மார்க்கண்டேய புராணம்* இரண்டு முறை சஞ்சனா-சாயாவின் கதையைச் சொல்கிறது, அந்தக் கதை *ஹரிவம்சத்தில் உள்ளதைப்* போன்றது, ஆனால் சஞ்சனா சூர்யாவை விட்டு வெளியேறுகிறார். யமாவுக்கு சாபம் கொஞ்சம் வித்தியாசமானது. யமா சாயாவை துஷ்பிரயோகம் செய்து, அவளை உதைக்க அவரது காலை எடுக்கிறார். யாமாவின் கால் புழுக்கள் மற்றும் புண்களால் பாதிக்கப்பட வேண்டும் என்று சாயா சபிக்கிறார். சூரியன் அவரது காலில் இருந்து புழுக்களை சாப்பிட யமா என்ற சேவலை வழங்குகிறார். மற்ற கதைகளில், சாபம் கிட்டத்தட்ட *ஹரிவம்சத்தைப் போன்றது* . சாயாவும் புத்திசாலித்தனமாக தான் யமனின் தந்தையின் மனைவி என்று கூறுகிறாள், ஆனால் அவள் யமனுடைய தாய் என்று சொல்லவில்லை. ஆனால் இந்த நம்பிக்கைகள் அனைத்தும் தவறானவை, ஏனென்றால் சஞ்சனா திரும்பி வரும்போது அவள் சாயாவிடம் தவறாக நடந்துகொள்கிறாள், பின்னர் எல்லா உலகங்களிடமிருந்தும் கைவிடப்படுகிறாள். எப்படியாயினும், சாயா மிகப்பெரிய தாய்மார்களில் ஒருவர்.  
*விஷ்ணு புராணம்* *மார்க்கண்டேய புராணத்தை* ஒத்த *புராணத்தையும் பதிவு செய்கிறது*, ஆனால் சில வேறுபாடுகள் உள்ளன. சூர்யாவின் கடுமையான வெப்பத்தைத் தாங்க முடியாமல், மூன்று குழந்தைகளைப் பெற்றெடுத்த பிறகு சஞ்சனா - ஒரு நிழலின் வடிவத்தில் கடுமையான தவத்தை மேற்கொள்வதற்காக காட்டுக்குச் செல்கிறாள். அவளுடைய நிழல்-உருவமான சாயாவை விட்டுவிட்டுச் செல்கிறாள். அதாவது அவளுடைய வேலைக்காரியாக இருக்கச் செய்கிறார். தன் இடத்தைப் பிடித்து தனது கணவனின் சந்ததியினரைச் சாயா பெறுகிறாள். சாயாவை சஞ்சனா என சூரியன் தவறாக நினைத்து க் கொள்கிறார். சாயா சனி, சவர்னி மனு, தபதியை ஆகிய மூவரையும் பெற்றெடுக்கிறார். இருப்பினும், சாயா தனது சொந்த குழந்தைகளுக்கு முன்னுரிமை தந்து சஞ்சனாவின் குழந்தைகளைப் புறக்கணித்தார். இதனால் யமன், தனது தாயார் என்று நினைத்தவரின் நடத்தையை சந்தேகித்து அவளைப் புண்படுத்தினார். சாயா யமனின் மீது ஒரு சாபத்தை ஏற்படுத்தினார் (சாபத்தின் விவரங்கள் வெளியிடப்படவில்லை), இது சாயா உண்மையான சஞ்சனா அல்ல என்பதை யமன் மற்றும் சூர்யாவுக்கு வெளிப்படுத்தியது. சாயாவிடம் இருந்து உண்மையை அறிந்த பிறகு, சூரியன் சஞ்சனாவைக் கண்டுபிடித்து மீண்டும் அழைத்து வருகிறான். கதையின் சில பதிப்புகளில், சூரியன் சாயாவைப் பற்றிய உண்மையை அறிந்த பிறகு சாயாவைக் கைவிடுகிறார் என்றும் சஞ்சனாவை மீண்டும் கொண்டுவருவதற்கு முன்பு சாயா சூரியனை விட்டு வெளியேறுகிறார் என்றும் கூறுகின்றன. இருப்பினும் ஒரு சமகால பதிப்பு சாயா மன்னிக்கப்பட்டு சூர்யா, சஞ்சனா மற்றும் அவர்களது குழந்தைகளுடன் வாழ்ந்ததாகக் கூறுகிறது.  
பெரும்பாலான உரைகள் சாயாவை சரண்யுவின் (சஞ்சனா) பிரதிபலிப்பு அல்லது நிழல் என்று கருதுகின்றன - சாயா சூரியனின் முதல் மனைவி சஞ்சனாவின் சகோதரி மற்றும் தெய்வீக கட்டிடக் கலைஞர் விஸ்வகர்மாவின் மகள் என்று *பாகவத புராணம்* கூறுகிறது.  
சூரியனை சாயா மற்றும் அவரது மற்ற மனைவிகளுடன் அவரது பக்கங்களில் இருப்பது போன்று படங்களில் சித்தரிக்க வேண்டும் என்று *மார்க்கண்டேய புராணமும்* *விஷ்ணுதர்மோத்திர புராணமும்* பரிந்துரைக்கின்றன.
# ஊர்பா மனிதன்

**ஊர்பா மனிதன் சிலை** (**Urfa man**) (காலம்:கிமு 9,000**) தற்கால துருக்கி நாட்டில் மேல் மெசொப்பொத்தேமியாவின் தென்கிழக்கே உள்ள பாலிக்கிகோல் எனுமிடத்திற்கு அருகே உள்ள தொல்லியற்களத்**தை அகழ்வாய்வு செய்யும் போது 1993-இல் கண்டுபிடிக்கப்பட்டு, 1997-இல் ஆய்வு செய்யப்பட்டது. ஊர்பா மனிதச் சிலை மட்பாண்டத்திற்கு முந்தைய புதிய கற்காலம் (அ) காலமான கிமு 9,000 ஆகும். இதுவரை கண்டுபிடிக்கப்பட்ட பெரிய மனிதச் சிற்பங்களில் இதுவே முதலாவது ஆகும். துருக்கியின் பெருவயிறு மலைக்கு அருகில் 10 கிலோ மீட்டர் தொலைவில் கண்டெடுத்த தொல்பொருட்களில் ஒன்றாகும். ஊர்பா மனிதச் சிலை 1.90 மீட்டர் உயரம் கொண்டது. இச்சிலையின் குழி விழுந்த கண்கள் கருப்பாக உள்ளது.இச்சிலை V-வடிவ கழுத்துப்பகுதியுடன் கூடியது இச்சிற்பத்தின் இரண்டு கைகளும் முன்பகுதியில் கைகோர்த்தபடி உள்ளது.
# ஊர்பா மனிதன்

## இதனையும் காண்க

- அயின் காஜல் சிலைகள்
- பெருவயிறு மலை
# சிண்டி ஆர்லெட் கான்ட்ரெராஸ் பாடிஸ்டா

**சிண்டி ஆர்லெட் கான்ட்ரெராஸ் பாடிஸ்டா** (*Cindy Arlette Contreras Bautista*) (பிறப்பு: 1990 சூன் 26) இவர் பெருவியன் வழக்கறிஞரும் மற்றும் பெண்களுக்கான வழக்கறிஞருமாவார். இவர் ஒரு சர்வதேச வீரதீர பெண்கள் விருது பெற்றுள்ளார்., மேலும் "டைம்" இதழின் மிகவும் செல்வாக்கு மிக்க 100 நபர்களின் பட்டியலிலும் சேர்க்கப்பட்டார். இந்த தாக்குதலால் இவரது ஒரு கால் சேதமடைந்தது. பின்னர் இவர் நடப்பதற்கு ஒரு ஊன்றுகோல் பயன்படுத்த வேண்டியது அவசியமானது. கான்ட்ரெராஸ் தனது நீதிக்கான கோரிக்கையை பொதுவெளியில் சென்றார். மேலும் தனது வழக்கை ஊடகங்களில் எழுதினார்.  
இவர் மீதான தாக்குதல் நடத்தியவனுக்கு எதிரான சான்றுகள் தண்டனைக்கு போதுமானதாக இருந்தன. ஆனால் மூன்று நீதிபதிகள் குழு 2016 சூலையில் சந்தேகமான தீர்ப்பினை வழங்கியது. இவருக்கு எதிரான வன்முறை மற்றும் சிகிச்சையானது நாடு தழுவிய நியுனாமெனோஸ் இயக்கத்திற்கு ஒரு அணிவகுப்பு புள்ளியாக மாறியது. லிமாவில் நடந்த அணிவகுப்பு பெருவில் நடந்த மிகப்பெரிய ஆர்ப்பாட்டம் என்று கூறப்பட்டது. 2016 நவம்பரில், அயாகுச்சோ உயர் நீதிமன்றத்தின் மேல்முறையீட்டு தீர்ப்பாயம் இந்த தண்டனையை நிராகரித்து, பாலியல் பலாத்காரம் மற்றும் பெண்ணை கொலை செய்ய முயன்ற குற்றச்சாட்டில் புதிய வழக்கு விசாரணைக்கு உத்தரவிட்டது. 20196 சூலை 8 அன்று, குற்றவாளி இவரை கொலை செய்ய முயன்றதற்காக 11 ஆண்டுகள் சிறைத்தண்டனை விதிக்கப்பட்டார். ஆனால் கற்பழிப்பு முயற்சியில் இருந்து விடுவிக்கப்பட்டார்.
# சிண்டி ஆர்லெட் கான்ட்ரெராஸ் பாடிஸ்டா

## அங்கீகாரம்

2017ஆம் ஆண்டில் கான்ட்ரெராஸின் வாதத்தை அமெரிக்க வெளியுறவுத்துறை அங்கீகரித்தது. இவர் வாஷிங்டனில் தலா ஒரு சர்வதேச வீரதீர பெண்கள் விருதப் பெற பன்னிரண்டு பேருடன் இவரையும் தேர்ந்தெடுத்தது. டைம் பத்திரிகையின் 100 செல்வாக்குமிக்க நபர்களின் பட்டியலிலும் இவர் ஒரு "குறியீடாக" தேர்ந்தெடுக்கப்பட்டார்.
# மார்ட்டின் குட்மேன்

**மார்ட்டின் குட்மேன்** (ஜனவரி 18, 1908 - ஜூன் 6, 1992) என்பவர் அமெரிக்க நாட்டு பேப்பர்பேக் புத்தகங்கள், ஆண்கள் சாகச இதழ்கள் மற்றும் வரை கதை புத்தகங்கள் வெளியீட்டாளர் ஆவார். இவர் சனவரி 12, 1939 ஆம் மார்வெல் காமிக்ஸ் என்ற மிகப்பெரிய நிறுவனத்தை துவக்கியவர் இவர் தான் என்பது குறிப்பிடத்தக்கது.
# முதலாம் சேத்தி

யில் முதலாம் சேத்தியின் கல்லறைக் கோயில் மேற்கூரையில் வானவியல் நாட்காட்டியை கணக்கிட உதவும் விண்மீன்களின் ஓவியம்]]  
**முதலாம் சேத்தி** (**Sethos I**) பண்டைய எகிப்தின் புது எகிப்திய இராச்சியத்தை ஆண்ட 19-ஆம் வம்சத்தின் இரண்டாம் பார்வோன் ஆவார். இவர் முதலாம் ராமேசஸ்-இன் மகனும், இரண்டாம் ராமேசஸ்-இன் தந்தையும் ஆவார். முதலாம் சேத்தி பண்டைய எகிப்தை கிமு 1290 முதல் 1279 முடிய 11 ஆண்டுகள் ஆண்டார். இவரது ஆட்சிக் காலத்தின் போது முதலாம் சேத்தி கட்டிய கோயில் சுவர்களில் பண்டைய எகிப்திய மன்னர்களின் பெயர்கள் குறுங்கல்வெட்டுகளில் பொறிக்கப்பட்டது. அதனை அபிதோஸ் மன்னர்கள் பட்டியல் என்பர்.
# முதலாம் சேத்தி

## பார்வோன்களின் அணிவகுப்பு

3 ஏப்ரல் 2021 அன்று எகிப்திய அருங்காட்சியகத்திலிருந்த 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு அழகிய வண்டிகளில் ஏற்றி, அணிவகுப்பாக எடுத்துச் செல்லும் போது பார்வோன் முதலாம் சேத்தி மம்மியும் எடுத்துச் செல்லப்பட்டது.
# முதலாம் சேத்தி

## இதனையும் காண்க

- பண்டைய எகிப்திய அரசமரபுகள்
- எகிப்தின் வரலாறு
- அபிதோஸ் மன்னர்கள் பட்டியல்
# லிலா திரெடிகோவ்

**லிலா திரெடிகோவ் (Lila Tretikov)** **ஓல்கா** என்ற பெயரில் மாஸ்கோவில் 1978 சனவரி 25 அன்று பிறந்த இவர் ஒரு உருசிய-அமெரிக்க பொறியியலாளரும் மேலாளரும் ஆவார். இவர் 2014 முதல் 2016 வரை விக்கிப்பீடியாவை இயக்கும் மற்றும் அதன் தன்னார்வப் படைகளை ஆதரிக்கும் இலாப நோக்கற்ற அமைப்பான விக்கிமீடியா அறக்கட்டளையின் நிர்வாக இயக்குநராக இருந்தார்.  
மாஸ்கோவில் பிறந்த திரெடிகோவ் ஒரு இளைஞியாக அமெரிக்காவிற்கு குடிபெயர்ந்தார். 1999இல் கலிபோர்னியாவில் ஒரு மென்பொருள் பொறியாளராக பணியாற்றத் தொடங்கினார். அங்கு இவர் பல மென்பொருள் காப்புரிமைகளை இணைந்து எழுதியுள்ளார். மேலும் தொழில்நுட்ப சந்தைப்படுத்தல் நிறுவனத்தையும் நிறுவினார். தொழில் பயன்பாட்டு மென்பொருளில் நிபுணரான இவர், *சுகர் சிஆர்எம் இன்க்* நிறுவனத்தின் தலைமை தகவல் அதிகாரியாகவும், பொறியியல் துணைத் தலைவராகவும் இருந்தார். 2014 ஆம் ஆண்டில் விக்கிமீடியா அறக்கட்டளையில் 200 விண்ணப்பதாரர்களிடமிருந்து தேர்ந்தெடுக்கப்பட்டார். *சூ கார்ட்னரு*க்குப் பிறகு இவர் இதில் பணியாற்றினார். இவர் 2016இல் விக்கிமீடியாவை விட்டு வெளியேறினார்.
# லிலா திரெடிகோவ்

## ஆரம்பகால வாழ்க்கை மற்றும் கல்வி

திரெடிகோவ் உருசிய பாரம்பரியத்தைச் சேர்ந்தவராவார். இவரது தந்தை ஒரு கணிதவியலாளர், மற்றும் இவரது தாய் ஒரு திரைப்பட தயாரிப்பாளராக இருந்தார். 15 வயதில் நியூயார்க் நகரத்திற்குச் சென்ற பின், இவர் பணியாளராக இருந்தபோது ஆங்கிலம் கற்றுக் கொண்டார். இவர் பெர்க்லியின் கலிபோர்னியா பல்கலைக்கழகத்தில் பட்டப்படிப்பைப் பயின்றார். ஆனால் பட்டப்படிப்பை முடிப்பதற்கு முன்பு அங்கிருந்து வெளியேறினார். இவரது முக்கிய பாடமாக கணினி அறிவியல் மற்றும் கலை ஆகியவை இருந்தன. மேலும், இவர் இயந்திர கற்றல் ஆராய்ச்சியில் ஈடுபட்டார் .
# லிலா திரெடிகோவ்

## தொழில்

1999ஆம் ஆண்டில், திரெடிகோவ் சன் மைக்ரோசிஸ்டம்ஸில் சன்-நெட்ஸ்கேப் கூட்டணியில் பொறியாளராக தனது தொழில் வாழ்க்கையைத் தொடங்கினார். அங்கு இவர் ஜாவா சேவையகத்தில் பணிபுரிந்தார். பின்னர் இவர் தொழில்நுட்ப சந்தைப்படுத்தல் நிறுவனமான க்ரோக் டிஜிட்டலை நிறுவினார். பின்னர் சுகர் சிஆர்எம் இன்க் நிறுவனத்தில் தலைமை தகவல் அதிகாரியாகவும் பொறியியல் துணைத் தலைவராகவும் நியமிக்கப்பட்டார். 2012 ஆம் ஆண்டில், வணிக சேவைகளில் "ஆண்டின் பெண் நிர்வாகி" விருதும், கணினி வன்பொருள் மற்றும் மென்பொருள் "பிரிவில் ஸ்டீவி விருதுகளில் வெண்கலமும் வென்றவர். அறிவார்ந்த தரவு மேப்பிங் மற்றும் டைனமிக் மொழி பயன்பாடுகளில் பல காப்புரிமைகளை இவர் இணைந்து எழுதியுள்ளார்.  
*சூ கார்ட்னருக்கு* அடுத்தபடியாக திரெடிகோவ் 2014 மே மாதத்தில் விக்கிமீடியா அறக்கட்டளையின் நிர்வாக இயக்குநராக நியமிக்கப்பட்டு, 2014 சூன் 1, அன்று இந்தப் பொறுப்பை ஏற்றுக்கொண்டார். இவர் நியமனம் செய்வதற்கு ஒரு முறை மட்டுமே விக்கிப்பீடியாவில் திருத்தியிருந்தார். 2016 மார்ச்சில் கேத்ரின் மகேர் இவருக்குப் பின் விக்கிமீடியா அறக்கட்டளையில் சேர்ந்தார்.  
2016 மார்ச் 16, அன்று, திரெடிகோவ் " இளம் உலகளாவிய தலைவர்கள் " சமூகத்தில் சேர உலக பொருளாதார மன்றத்தால் அழைக்கப்பட்டதாக அறிவிக்கப்பட்டது. திரெடிகோவ் ஓபன்எட் மற்றும் ராக்ஸ்பேஸின் குழுவிலும் இருக்கிறார்.
# ரவீந்திர சங்கீதம்

**ரவீந்திர சங்கீதம்** (*Rabindra Sangeet*) என்பது தாகூர் பாடல்கள் என்றும் அழைக்கப்படுகிறது. இது இந்தியத் துணைக் கண்டத்தின் பாடல்கள் ஆகும். இது 1913ஆம் ஆண்டு இலக்கியத்திற்கான நோபல் பரிசு வென்ற பெங்காலி பல்துறை வல்லுநர் இரவீந்திரநாத் தாகூர் எழுதியது மற்றும் இயற்றப்பட்டது. தாகூர் சுமார் 2,230 பாடல்களைக் கொண்ட ஒரு சிறந்த இசையமைப்பாளராக இருந்தார். இந்தியா மற்றும் வங்காளதேசத்தில் பிரபலமான வங்காள இசையில் பாடல்கள் தனித்துவமான தன்மைகளைக் கொண்டுள்ளன.  
இது பாடும் போது அதன் தனித்துவமான தொகுப்பால் வகைப்படுத்தப்படுகிறது. இதில் மென்ட், முர்கி போன்ற குறிப்பிடத்தக்க அளவிலான அலங்காரங்கள் அடங்கும். மேலும் இது காதல் உணர்வின் வெளிப்பாடுகளால் நிரப்பப்படுகிறது. இசை பெரும்பாலும் இந்துஸ்தானி இசை, கருநாடக இசை, மேற்கத்திய இசை மற்றும் வங்காளத்தின் உள்ளார்ந்த நாட்டுப்புற இசை ஆகியவற்றை அடிப்படையாகக் கொண்டுள்ளது. ஒரு சரியான சமநிலை, கவிதை மற்றும் இசைத்திறன் ஆகியன் அவற்றில் இயல்பாகவே உள்ளது. பாடல்கள் மற்றும் இசை இரண்டும் ரவீந்திர சங்கீதத்தில் கிட்டத்தட்ட சமமான முக்கியத்துவத்தைக் கொண்டுள்ளன. தாகூர் சில ஆறு புதிய தாளங்களை உருவாக்கினார். ஏனென்றால் அந்த நேரத்தில் இருந்த பாரம்பரிய கதைகள் நீதியைச் சொல்ல முடியாது என்று அவர் உணர்ந்தார். பாடல் வரிகள் தடையற்ற கதைகளின் வழியில் வந்து கொண்டிருந்தன.
# ரவீந்திர சங்கீதம்

## வரலாறு

ரவீந்திர சங்கீதம் தாகூரின் இலக்கியத்தில் திரவமாக ஒன்றிணைகிறது. அவற்றில் பெரும்பாலானவை கவிதைகள் அல்லது புதினங்கள், கதைகள் அல்லது நாடகங்களின் பகுதிகள்-பாடல் வரிகள் போன்றவை. இந்துஸ்தானி இசையின் *தும்ரி* பாணியால் செல்வாக்கு செலுத்திய இவைகள், மனித உணர்ச்சியின் முழு அளவையும் இயக்கி வந்தது. அவருடைய ஆரம்பகால பிரம்மா போன்ற பிரம்ம பக்தி பாடல்கள் முதல் அரை-சிற்றின்ப இசைப்பாடல்கள் வரை இது தொடர்ந்தது. பாரம்பரிய இராகங்களின் தொனியின் நிறத்தை அவை மாறுபட்ட அளவுகளுக்கு மாற்றியமைத்தன. சில பாடல்கள் கொடுக்கப்பட்ட ராகத்தின் மெல்லிசையையும் தாளத்தையும் உண்மையாகப் பிரதிபலித்தன. ஆயினும், அவரது படைப்புகளில் சுமார் பத்தில் ஒன்பது பங்கா கான் அல்ல, தேர்ந்தெடுக்கப்பட்ட மேற்கத்திய, இந்துஸ்தானி, பெங்காலி நாட்டுப்புறம் மற்றும் தாகூரின் சொந்த மூதாதையர் கலாச்சாரத்திற்கு "வெளிப்புறம்" போன்ற பிற பிராந்திய சுவைகளிலிருந்து "புதிய மதிப்புடன்" தாளங்களின் உடல் புதுப்பிக்கப்பட்டது. உண்மையில், தாகூர் பாரம்பரிய இந்துஸ்தானி தும்ரி போன்ற வேறுபட்ட மூலங்களிலிருந்து ஸ்காட்டிஷ் பாலாட்களுக்கு செல்வாக்கை ஈர்த்தார்.
# ரவீந்திர சங்கீதம்

## பாடல்கள்

ரவீந்திர சங்கீதம், மனிதநேயம், கட்டமைப்புவாதம், உள்நோக்கம், உளவியல், காதல், ஏக்கம், ஏக்கம், பிரதிபலிப்பு, நவீனத்துவம் ஆகியவற்றிலிருந்து தலைப்புகளை உள்ளடக்கியுள்ளது. தாகூர் முதன்மையாக இரண்டு பாடங்களுடன் பணிபுரிந்தார் - முதலாவதாக, மனிதர், அந்த மனிதனின் இருப்பு மற்றும் மனிதனாக ஆகிவிடுவது. இரண்டாவதாக, இயற்கை, அவளுடைய எண்ணற்ற வடிவங்கள் மற்றும் வண்ணங்களில், மற்றும் மனிதனுக்கும் இயற்கைக்கும் இடையிலான உறவு மற்றும் இயற்கை எவ்வாறு பாதிக்கிறது மனிதர்களின் நடத்தை மற்றும் வெளிப்பாடுகள் ஆகியன. தாகூரின் இசையில் ஆரம்பகால படைப்புகளில் ஒன்றான பானுசிம்ஹா தாகுரேர் பதவாலி (அல்லது பானுசிங்கர் போடபோலி) முதன்மையாக வங்காளத்திலிருந்து ஒத்த மற்றும் இன்னும் வேறுபட்ட மொழியில் இருந்தது - இந்த மொழி, பிரஜாபுலி, வைணவ பாடல்களின் மொழியிலிருந்து பெறப்பட்டது. ஜெயதேவரின் கீத கோவிந்தம், சமசுகிருதத்திலிருந்தும் சில தாக்கங்களைக் காணலாம். புராணங்கள், உபநிடதம், அத்துடன் காளிதாசரின் காளிதாசரின் மேகதூதம் மற்றும் அபிஞான சாகுந்தலம் போன்ற கவிதை நூல்களிலிருந்தும் காணலாம். தாகூர் எல்லா காலத்திலும் மிகச் சிறந்த கதைசொல்லிகளில் ஒருவராக இருந்தார். அவருடைய வாழ்நாள் முழுவதும், அவரைச் சுற்றியுள்ள மக்களின் ஆன்மாவிலும், பருவங்களின் மாற்றங்களுடனும் எழுச்சியுடன் எழுந்திருக்கும் அவரது அனைத்து படைப்புகளின் மூலமும் ஒரு கதை விளக்கத்தைக் காண்கிறோம். உருவகத்தின் ஒரு மேதை, அவரது நூல்களுக்கு அடித்தளமாக இருக்கும் உண்மையான பொருளை அடையாளம் காண்பது பெரும்பாலும் கடினம். ஆனால் தாகூரைப் பற்றி உண்மையிலேயே மிகச் சிறந்த விஷயம் என்னவென்றால், அவரது பாடல்கள் ஒரு நபர் எதிர்கொள்ளும் ஒவ்வொரு சாத்தியமான சூழ்நிலையிலும் எந்தவொரு சாத்தியமான ஒவ்வொரு மனநிலையுடனும் அடையாளம் காணக்கூடியவை. ரவீந்திரசங்கீதத்தில் நம்பமுடியாத சக்திவாய்ந்த கவிதைகள் உள்ளன என்ற கருத்தை இது உண்மையிலேயே வலுப்படுத்துகிறது. உபநிடதங்கள் அவரது வாழ்நாள் முழுவதும் அவரது எழுத்தில் தாக்கத்தை ஏற்படுத்தின.
# ரவீந்திர சங்கீதம்

## ரவீந்திரசங்கீத்தின் குறிப்பிடத்தக்க பாடகர்கள்

### வங்காளத்தைச் சேர்ந்த ரவீந்திரசங்கீத பாடகர்

- சுவாகதலட்சுமி தாசுகுப்தா
- பங்கஜ் முல்லிக்
# ரவீந்திர சங்கீதம்

## ரவீந்திரசங்கீத்தின் குறிப்பிடத்தக்க பாடகர்கள்

### திரைத்துறையைச் சேர்ந்த கலைஞர்கள்

- ஆல்கா யாக்னிக்
- அரிஜித் சிங்
- பப்பி லஹரி
- கவிதா கிருஷ்ணமூர்த்தி
- கிஷோர் குமார்
- குமார் சானு
- ரூபா கங்குலி
- சிரேயா கோசல்
# அவென்ஜர்ஸ் (வரைகதை)

**அவென்சர்சு** என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கற்பனை மீநாயகன் அணி ஆகும். இந்த அணியை செப்டம்பர், 1963 ஆம் ஆண்டு எழுத்தாளர், பதிப்பாசிரியர் சுடான் லீ, கலைஞர், ஆசிரியர் சாக் கிர்பி ஆகியோர் உருவாக்கினர்.  
"பூமியின் மிகச்சிறந்த ஈரோக்கள்" என்று பெயரிடப்பட்ட அவென்சர்சு முதலில் ஆன்ட் மேன், அயன் மேன், தோர், அல்க் மற்றும் வாசிப் ஆகியவற்றைக் கொண்டிருந்தது. #2 இதழில் ஆன்ட் மேன் செயண்ட் மேன் ஆனார். கேப்டன் அமெரிக்கா #4 இதழில் பனியில் சிக்கியிருப்பது கண்டுபிடிக்கப்பட்டது, மேலும் அவர்கள் அவரை உயிர்ப்பித்த பின்னர் அணியில் சேர்க்கப்பட்டார். இந்த அணியில் எல்லா மீநாயகன்களும் ஒன்று சேர்ந்து இந்த பிரபஞ்சத்திற்கு வரும் ஆபத்துகளை எப்படி முறியடித்தனர் என்பது தான் கதை. "அவென்சர்சு அசெம்பிள்!" என்ற போர்க்குரலுக்கு பிரபலமான இந்த அணியில் மனிதர்கள், மரபுபிறழ்ந்தவர்கள், மனிதாபிமானமற்றவர்கள், வேற்றுகிரகவாசிகள், இயற்கைக்கு அப்பாற்பட்ட மனிதர்கள் மற்றும் முன்னாள் வில்லன்கள் கூட இடம்பெற்றுள்ளனர்.  
அவென்சர்சு வரை கதை புத்தகங்கள் தவிர பலவகையான ஊடகங்களில் தோன்றியுள்ளது, இதில் பலவிதமான அனிமேசன் தொலைக்காட்சித் தொடர்கள் மற்றும் நேரடி காணொளி படங்கள் போன்றன உள்ளன. மார்வெல் திரைப் பிரபஞ்சம் திரைப்படங்களில் ஆர்வம் செலுத்துவதில் அவென்சர்சு ஒரு முக்கிய பங்கைக் கொண்டுள்ளது. 2012 ஆம் ஆண்டு தி அவென்சர்சு என்ற நேரடி திரைப்படம் தொடங்கியது. அதன் தொடர்சியாக அவென்சர்சு: ஏச்சு ஒப் உல்ட்ரோன் (2015), அவென்சர்சு : இன்பினிட்டி வார் (2018), அவென்சர்சு: எண்ட்கேம் (2019) ஆகியவை தி இணைபிரிட்டி கவுண்ட்லே என்ற கதைக்களத்தை அடிப்படையாகக் கொண்டவை. 2016 ஆம் ஆண்டு கேப்டன் அமெரிக்கா: சிவில் வார் இல் அவென்சர்சு அணி இடம் பெற்றது.
# மயிலாடுதுறை மாவட்டம்

**மயிலாடுதுறை மாவட்டம்** (*Mayiladuthurai district*) என்பது தமிழ்நாட்டின் 38 மாவட்டங்களில் ஒன்றாகும். நாகப்பட்டினம் மாவட்டத்தின் மயிலாடுதுறை வருவாய் கோட்டத்தில் இருந்த 4 வருவாய் வட்டங்களைக் கொண்டு தமிழ்நாட்டின் 38-ஆவது மாவட்டமாக மயிலாடுதுறை உருவாக்கப்படும் என்று 24 மார்ச் 2020 அன்று, அன்றைய தமிழக முதல்வர் எடப்பாடி க. பழனிசாமி சட்டமன்றத்தில் அறிவித்தார்.  
இதன் மாவட்ட நிர்வாகத் தலைமையிடமாக மயிலாடுதுறை உள்ளது. புதிய மயிலாடுதுறை மாவட்டம் அமைப்பதற்கான அரசாணையை தமிழ்நாடு அரசு ஏப்ரல் 7, 2020 அன்று வெளியிட்டது.  
இம்மாவட்டத்தின் எல்லைகளை வரையறை செய்ய 12 சூலை 2020 அன்று சிறப்பு அதிகாரியாக ஆர். லலிதா, இ.ஆ.ப. மற்றும் மாவட்ட காவல்துறை கண்காணிப்பாளராக என். ஸ்ரீநாதா இ.கா.ப. நியமிக்கப்பட்டனர்.  
மயிலாடுதுறை மாவட்டம் முந்தைய தஞ்சாவூர் மாவட்டத்தில் ஒரு பகுதியாக இருந்தது. பிறகு நாகப்பட்டினம் மாவட்டத்தில் ஒரு பகுதியாக இருந்தது. பிறகு நாகப்பட்டினம் மாவட்டம் மயிலாடுதுறை வட்டத்தைப் பிரித்து மயிலாடுதுறையைத் தலைமையிடமாகக் கொண்டு புதிதாகத் தோற்றுவிக்கப்பட்ட மயிலாடுதுறை மாவட்டம் என்று , தமிழ்நாடு முதல்வர் எடப்பாடி க. பழனிசாமி காணொலிக் காட்சி மூலமாக 28 டிசம்பர் 2020 அன்று சென்னையிலிருந்து தொடங்கி வைத்தார். இப்புதிய மாவட்டமானது, மயிலாடுதுறை மற்றும் சீர்காழி என இரண்டு வருவாய் கோட்டங்கள், மயிலாடுதுறை, சீர்காழி, குத்தாலம் மற்றும் தரங்கம்பாடி என நான்கு வருவாய் வட்டங்கள், 15 குறு வட்டங்கள் மற்றும் 287 வருவாய் கிராமங்களைக் கொண்டிருக்கும்.
# மயிலாடுதுறை மாவட்டம்

## மாவட்ட எல்லைகள்

- கிழக்கே வங்காள விரிகுடா கடல், வடக்கே கடலூர், மேற்கே தஞ்சாவூர், தெற்கே திருவாரூர், தென்கிழக்கே காரைக்கால் (புதுச்சேரி மாநிலம்) மயிலாடுதுறையின் மாவட்ட எல்லைகளாகப் பெற்றுள்ளது.
# மயிலாடுதுறை மாவட்டம்

## மாவட்ட நிர்வாகம்

இம்மாவட்டம் 2 வருவாய்க் கோட்டங்களையும், 4 வருவாய் வட்டங்களையும், 15 குறுவட்டங்களையும், 287 வருவாய் கிராமங்களையும் கொண்டுள்ளது.
# மயிலாடுதுறை மாவட்டம்

## மாவட்ட நிர்வாகம்

### வருவாய் கோட்டங்கள்

- மயிலாடுதுறை வருவாய் கோட்டம்
- சீர்காழி வருவாய் கோட்டம்
# மயிலாடுதுறை மாவட்டம்

## மாவட்ட நிர்வாகம்

### வருவாய் வட்டங்கள்

1. மயிலாடுதுறை வட்டம்
1. சீர்காழி வட்டம்
1. குத்தாலம் வட்டம்
1. தரங்கம்பாடி வட்டம்
# மயிலாடுதுறை மாவட்டம்

## உள்ளாட்சி & ஊரக வளர்ச்சி அமைப்புகள்

### நகராட்சிகள்

1. மயிலாடுதுறை
1. சீர்காழி
# மயிலாடுதுறை மாவட்டம்

## உள்ளாட்சி & ஊரக வளர்ச்சி அமைப்புகள்

### பேரூராட்சிகள்

1. குத்தாலம்
1. தரங்கம்பாடி
1. மணல்மேடு
1. வைத்தீசுவரன்கோவில்
# மயிலாடுதுறை மாவட்டம்

## உள்ளாட்சி & ஊரக வளர்ச்சி அமைப்புகள்

### ஊராட்சி ஒன்றியங்கள்

1. மயிலாடுதுறை ஊராட்சி ஒன்றியம்
1. சீர்காழி ஊராட்சி ஒன்றியம்
1. குத்தாலம் ஊராட்சி ஒன்றியம்
1. செம்பனார்கோயில் ஊராட்சி ஒன்றியம்
1. கொள்ளிடம் ஊராட்சி ஒன்றியம்
# மயிலாடுதுறை மாவட்டம்

## அரசியல்

மயிலாடுதுறை மாவட்டம் ஒரு நாடாளுமன்றத் தொகுதியும், மூன்று சட்டமன்றத் தொகுதிகளும் கொண்டது.
| நாடாளுமன்ற உறுப்பினர் |  |
| --- | --- |
| மயிலாடுதுறை மக்களவைத் தொகுதி | ஆர். சுதா |
| சீர்காழி (சட்டமன்றத் தொகுதி) | பி. வி. பாரதி |
| மயிலாடுதுறை (சட்டமன்றத் தொகுதி) | வி. இராதாகிருஷ்ணன் |
| பூம்புகார் (சட்டமன்றத் தொகுதி) | எஸ். பவுன்ராஜ் |
# மயிலாடுதுறை மாவட்டம்

## வழிபாடு & சுற்றுலா இடங்கள்

- வைத்தீசுவரன் கோயில்
- சீர்காழி சட்டைநாதசுவாமி கோயில்
- திருக்கடையூர் அமிர்தகடேசுவரர் கோயில்
- திருமணஞ்சேரி உத்வாகநாதர் கோயில்
- மயிலாடுதுறை மயூரநாதசுவாமி கோயில்
- சுவேதாரண்யேசுவரர் கோயில்
- தரங்கம்பாடி மாசிலாமணிநாதர் கோயில்
- திருநாங்கூர் பதினொரு திருப்பதிகள்
- திருஇந்தளூர் பரிமள ரங்கநாதர் கோயில்
- கீழப்பெரும்பள்ளம் நாகநாதர் கோயில்
- கொள்ளிடம் ஆறு மற்றும் பாலம்
- பூம்புகார்
- தரங்கம்பாடி
- டேனியக் கோட்டை
# மயிலாடுதுறை மாவட்டம்

## தொழில் நிலவரம்

குறிப்பிட்டு சொல்லும்படியான தொழிலகங்கள் இவ்வூரில் இல்லையென்றாலும், மக்களின் முதன்மை தொழிலாக விவசாயம் மற்றும் மீன்பிடி தொழில் இருந்து வருகிறது. நகரின் முக்கிய சுற்றுபுற ஊர்களான குத்தாலம், மங்கைநல்லூர், வைத்தீஸ்வரன்கோயில், செம்பனார்கோயில் உள்ளிட்ட சிறுநகர மக்களும் அப்பகுதிகளைச் சுற்றியுள்ள கிராமப்புற மக்களும் வேளாண்மையையே முதல் தொழிலாக மேற்கொள்ளுகின்றனர். காவிரியில் நீர்வரத்து இல்லாத போதும் நிலத்தடிநீர் பாசனம் கைகொடுப்பதால் டெல்டா வட்டாரத்தில் உள்ள ஊர்களில் இன்றும் முப்போகம் விளையும் பகுதியாக இது திகழ்கிறது.ஆண்டு தோறும் சீர்காழி நலம் பாரம்பரிய விவசாய அறக்கட்டளை நடத்தும் மாவட்ட அளவிலான பாரம்பரிய நெல் திருவிழா மிகவும் பிரசித்தி பெற்றது
# மயிலாடுதுறை மாவட்டம்

## பிரபலங்கள்

- நீலகண்ட பிரம்மச்சாரி விடுதலை போராட்ட வீரர். வீர வாஞ்சிநாதனுக்கு பயிற்சியளித்தவர்.
- வேதநாயகம் பிள்ளை (மயிலாடுதுறை முன்சீப்பாக பணிபுரிந்தவர்).
- குன்றக்குடி அடிகள்
- சுதந்திர போராட்ட வீர மங்கை தில்லையாடி வள்ளியம்மை பூர்வீக மாவட்டமாகும்.
- தமிழ் திரையுலகின் புகழ் பெற்ற எம். கே. தியாகராஜ பாகவதர்
- இந்திய நூலக அறிவியலின் தந்தை சீர்காழி இரா. அரங்கநாதன்
- திரை இயக்குநர் டி. ராஜேந்தர்
- திரை இயக்குநர் கே. எஸ். கோபாலகிருஷ்ணன்
- திரை இயக்குநர் மல்லியம் ராஜகோபால்
- திரை ஒளிப்பதிவாளர் ஆர். டி. ராஜசேகர்
- திருவாளப்புத்தூர் டி. ஏ. கலியமூர்த்தி தவில் இசைக் கலைஞர்
- திருவாளப்புத்தூர் சுவாமிநாதபிள்ளை பரதநாட்டிய ஆசிரியர்
- திருவாளப்புத்தூர் பசுபதிப் பிள்ளை தவில் இசைக் கலைஞர்
- **திருவாவடுதுறை ராஜரத்தினம்** **பிள்ளை -** நாதஸ்வரம்
- விசுவநாதன் ஆனந்த் சதுரங்க விளையாட்டு வீரர்
# நளினி நாயக்

**நளினி நாயக்** (*Nalini Nayak*),இந்தியாவின் கேரளாவை தளமாகக் கொண்ட ஒரு ஆர்வலர், பெண்ணியவாதி மற்றும் தொழிற்சங்கவாதி ஆவார். இவர், மூன்று தசாப்தங்களுக்கும் மேலாக கடலோர சமூகங்கள் மற்றும் புரோட்சகன் திருவனந்தபுரம், மித்ரானிகேதன் வாகமண், மற்றும் சுய தொழில் புரியும் பெண்கள் சங்கம் தொடர்புடைய பிரச்சினைகளில் ஈடுபட்டு பணியாற்றி வருகிறார்.
# நளினி நாயக்

## பணிகள்

நளினி நாயக் மீன்வளத் தொழிலாளர்களுக்கு ஆதரவாக சர்வதேச கூட்டுப்பணியின் நிறுவன உறுப்பினர் ஆவார். அங்கு இவர் மீன்வளத்துறையில் ஒரு பெண்ணிய முன்னோக்கை கூட்டாக உருவாக்க முன்முயற்சி எடுத்துள்ளார். இவர் தற்போது, கேரளாவின் சுயதொழில் மகளிர் சங்கத்தின் பொதுச் செயலாளராக உள்ளார், அதில் இவர் ஒரு கூட்டு நிறுவனராக இருந்தார்.
# நளினி நாயக்

## எழுத்துக்கள் மற்றும் ஆராய்ச்சி

- நளினி நாயக் மற்றும் ஏ.ஜே. விஜயன் ஆகியோரால் கடற்கரைகள், மீன் வளங்கள் மற்றும் மீன்வளத் தொழிலாளர்கள் இயக்கம் குறித்து ஆராய்ச்சிகள் மேற்கொள்ளப்பட்டது.
- மீனவர்களின் செயலை ஒன்றாகப் பெறுதல் : இந்தியா: இணை மேலாண்மை
- ஐ.சி.எஸ்.எஃப் இல் இந்தியாவின் மகாராஷ்டிராவில் உள்ள ரத்னகிரி கூட்டுறவு பெண்கள் (மீன் தொழிலாளர்களுக்கு ஆதரவாக சர்வதேச கூட்டு)
- உள்நாட்டு சேவைகளை நிபுணத்துவம் செய்தல்: தொழிலாளர் வாழ்க்கை குறித்த SEWA கேரளா
# ரால்ப் கானர்

**ரால்ப் கானர்** *(Ralph Connor)* ஓர் அமெரிக்க வேதியியலாளர் ஆவார். இவருடைய காலம் 1907 முதல் 1990 வரையுள்ள காலமாகும். கரிம வேதியியலில் வினையூக்கம், தொகுப்புவினை, வெடிபொருட்கள் மற்றும் வினை வழிமுறைகள் போன்ற கரிமவேதியியல் ஆராய்ச்சிகளுக்காக கானர் மிகவும் பிரபலமாக அறியப்படுகிறார். இரண்டாம் உலகப் போரில் தேசிய பாதுகாப்பு ஆராய்ச்சி குழுவில் ஒரு பிரிவின் தலைவராகவும் கானர் பணியாற்றினார். வேதியியலில் சிறந்த பங்களிப்பிற்காக 1967 ஆம் ஆண்டில் அமெரிக்க வேதியியல் கழகத்தின் பிரைசுட்லி பதக்கம் கானருக்கு வழங்கப்பட்டது. சுதந்திரத்திற்கான சேவைக்கான கிரேட் பிரிட்டனில் வழங்கப்படும் கிங்சு பதக்கம், அமெரிக்க வேதியியல் நிறுவனம் வழங்கும் தங்கப் பதக்கம் உட்பட பல விருதுகளை கானர் பெற்றார்.
# மூத்து

காலத்திய மூத் கடவுளின் சிலை, கிமு 1279–1213, லக்சர் அருங்காட்சியகம்]]  
**மூத்** அல்லது **மௌத்** (**Mut** or **Maut** and **Mout**), பண்டைய எகிப்தியக் கடவுள்களில் தாய்க் கடவுள் ஆவார். இவர் அமூன் எனும் தலைமைக் கடவுளின் மனைவி ஆவார். எகிப்திய மொழியில் மூத் என்பதற்கு **தாய்** எனப்பொருளாகும்.பண்டைய எகிப்தியப் பண்பாட்டு வரலாற்றில் மூத் கடவுளின் தெய்வீகப் பங்களிப்புகள் பல மாற்றங்களுடன் கூடியது.  
எகிப்திய தொன்மவியலில் நீரிலிருந்து தோன்றிய அனைத்து உயிர்களுக்கும் மூத் கடவுளே ஆதாரம் எனக்கருதப்படுகிறது. இவர் சூரியக் கடவுளும், படைப்புக் கடவுளான அமூனின் மனைவியாகக் கருதப்படுகிறார். மேலும் மூத் தெய்வம் உலகத்தின் தாயாகவும் கருதப்படுகிறார். இத்தாய் கடவுளின் மகனாக கோன்சு உள்ளார்.
பண்டைய எகிப்தின் தலைநகரான தீபை நகரத்தில் உள்ள கர்னாக் கோயிலில் அமூன், மூத் மற்றும் கோன்சு கடவுள்களை மக்கள் வழிபட்டனர்.  
கையில் ஆங்க் திறவுகோலுடன் கூடிய மூத் கடவுளின் தலையில் இரட்டை மணிமகுடம், கழுகை தாங்கிய உலகின் சக்தியாக சித்தரிக்கப்படுகிறார். மூத் கடவுளின் வழிபாடு உச்சநிலையில் இருக்கையில், எகிப்தின் பார்வோன்கள், மூத் கடவுளின் வழிபாட்டை ஆதரித்தனர். ஒபெத் திருவிழா போன்ற முக்கிய விழாக்களின் போது மூத் தாய்க் கடவுளின் வழிபாடு முக்கியத்துவம் வாய்ந்தது. மூத் தெய்வத்திற்கான கோயில், தீபை அருகே உள்ள கர்னாக்கில் உள்ளது.  
பழைய எகிப்திய இராச்சியத்தில் (கிமு 2686 – கிமு 2181) அமூன் கடவுளின் துணையாக மூத் தெய்வம் வழிபடபட்டது. புது எகிப்திய இராச்சியத்தை (கிமு 1550 – 1077) ஆண்ட 19-ஆம் வம்ச பார்வோன் இரண்டாம் ராமேசஸ் ஆட்சியில் கோயில்களில் அமூன், **மூத்** தெய்வங்களுடன் இரண்டாம் ராமேசஸ் சிற்பங்கள் நிறுவப்பட்டது. பிந்தைய கால எகிப்திய இராச்சியத்தில் (கிமு 664 - கிமு 332) மூத் தெய்வத்தின் முக்கியத்துவம் குறைக்கப்பட்டு, மேல் எகிப்து பகுதியில் உள்ள தீபை நகரத்தின் காவல் தெய்வம் என்ற நிலைக்குச் சென்றது.
# மூத்து

## இதனையும் காண்க

- பண்டைய எகிப்தியக் கடவுள்கள்
- பண்டைய எகிப்திய அரசமரபுகள்
# வீரகாசி நடனம்

**வீரகாசி** நடனம் என்பது இந்தியாவின் கர்நாடக மாநிலத்தில் ஆடப்படும் ஒரு பாரம்பரிய நடன வடிவம் ஆகும். இந்த நடனம் இந்து புராணங்களை அடிப்படையாகக் கொண்ட ஒரு தீவிரமான நடனம் மட்டுமல்லாமல் சிவனடியார்களான ஜங்காமா குலத்தவா்களால் ஆடப்படும் மிகவும் தீவிரமான ஆற்றல் வாய்ந்த நடன அசைவுகளை உள்ளடக்கியது ஆகும். வீரகாசி மைசூர் தசரா திருவிழாவில் நடைபெறும் ஊர்வலத்தில் காட்சிப்படுத்தப்படும் நடனங்களுள் ஒன்றாகும் . இந்த நடனம் பண்டிகைகளிலும் முக்கியமாக இந்து மாதங்களான ஆவனி மற்றும் கார்த்திகையில் நிகழ்த்தப்படுகிறது. இது லிங்காயத் சமுதாயக் குடும்பத்தின் அனைத்து முக்கிய நிகழ்ச்சிகளிலும் ஆடப்படுகிறது.